

**LIETUVOS RESPUBLIKOS KULTŪROS MINISTRAS**

**ĮSAKYMAS**

**DĖL LIETUVOS RESPUBLIKOS KULTŪROS MINISTRO 2005 M. RUGPJŪČIO 23 D. ĮSAKYMO NR. ĮV-367 „DĖL LIETUVOS BIBLIOTEKŲ TARYBOS NUOSTATŲ PATVIRTINIMO“ PAKEITIMO**

2015 m. balandžio 01 d. Nr. ĮV-223

Vilnius

P a k e i č i u Lietuvos bibliotekų tarybos nuostatus, patvirtintus Lietuvos Respublikos kultūros ministro 2005 m. rugpjūčio 23 d. įsakymu Nr. ĮV-367 „Dėl Lietuvos bibliotekų tarybos nuostatų patvirtinimo“:

1. Papildau 5.7 papunkčiu (buvusius 5.7 ir 5.8 papunkčius laikau 5.8 ir 5.9 papunkčiais):

„5.7. teikia pasiūlymus dėl kandidatų Metų geriausių bibliotekininkų vardams suteikti ir premijoms gauti kalendorinių metų prioritetų;“.

2. Pakeičiu 7 punktą ir jį išdėstau taip:

„7. Tarybą sudaro 12 narių, iš kurių po vieną narį deleguoja Lietuvos nacionalinė Martyno Mažvydo biblioteka, Apskričių viešųjų bibliotekų asociacija, Savivaldybių viešųjų bibliotekų asociacija, Lietuvos akademinių bibliotekų direktorių asociacija, Lietuvos kolegijų bibliotekų asociacija, Lietuvos mokslinių bibliotekų asociacija, Švietimo ir mokslo ministerija, vieną narį – mokyklų bibliotekų interesus atstovaujančios asociacijos, 2 narius – Lietuvos bibliotekininkų draugija, 2 narius, iš kurių 1 – valstybinės reikšmės bibliotekų atstovą, skiria kultūros ministras.“

3. Pakeičiu 12 punktą ir jį išdėstau taip:

„12. Pagrindinė Tarybos narių susirinkimo veiklos forma yra posėdžiai. Taryba renkasi ne rečiau kaip 4 kartus per metus, iš kurių ne mažiau kaip 4 posėdžiai vykdomi susirinkimo forma. Prireikus svarstyti klausimus skubos tvarka ir (ar) nesant galimybės surengti posėdžio, Tarybos pirmininko sprendimu Tarybos narių susirinkimo sprendimai gali būti priimami vadovaujantis visų Tarybos narių susirinkimo narių rašytinės apklausos arba apklausos elektroniniu paštu rezultatais. Neeilinis Tarybos posėdis gali būti sušauktas Tarybos pirmininko iniciatyva, ne mažiau kaip pusės Tarybos narių reikalavimu arba kultūros ministro iniciatyva.“

Kultūros ministras Šarūnas Birutis